**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2016. október 25-I RENDES ÜLÉSÉRŐL.**

**Rendelet:**

**9/2016. (XI. 04.)**

**Határozatok:**

**59/2016. (X. 25.)**

**60/2016. (X. 25.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. október 25-i rendes üléséről.

Jelen vannak: Tóth Istvánné polgármester, Simon Viktória, Dormán Jenő,

Sipos László, képviselők,

Fazekas István jegyző, Darabos Balázsné jegyzőkönyvvezető.

Távol volt: Bogár István, Vizlendvai László, Patakiné Sümegi Mária Erzsébet képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Fazekas Istvánt, hitelesítőknek pedig Sipos László és Simon Viktória képviselőket.

Tóth Istvánné polgármester javaslatot tett az ülés napirendjére.

**N A P I R EN D:**

**1.** Rendelet helyi kitüntetés alapításáról és adományozásának rendjéről

Előadó: Tóth István Jánosné polgármester

**2.**  Döntés a sportegyesületnek a TAO fejlesztéshez az önrész biztosításáról

Előadó: Tóth István Jánosné polgármester

**3.** Egyéb ügyek

A napirendi javaslatot a képviselőtestület tagjai egyhangúlag elfogadták.

1./ **Rendelet helyi kitüntetés alapításáról és adományozásának rendjéről**

Előadó: Tóth Istvánné polgármester

/ Az írásos előterjesztés a jegyzőkönyv melléklete./

Sipos László az írásos előterjesztést a következőképpen javasolta módosítani.

- az 1. §. utolsó sorában a „ A díszpolgári szó helyett kitüntető szó szerepeljen”

- a 4. §. /1/ pontját a következőképpen javasolta módosítani.

-A Teskándért cím erkölcsi elismerés, amely a község tiszteletét, háláját és megbecsülését fejezi ki, s ez a kitüntetett személynek – a (2) bekezdésben foglaltak kivételével az egyszeri pénzjutalmon túl további anyagi javadalmazással nem jár.

- javasolta 4. §. (2) pont d. pontjának törlését.

- az 5.§ (3) pont 2. mondatának helyébe a következőt javasolta elfogadni.

A díj odaítélésekor dönt a szavazás módjáról.

Dormán Jenő a III. fejezetben a díszpolgári szavak helyett a kitűntetett szóra történő beírást javasolja.

Tóth Istvánné javasolta, hogy a 2. §. (3) pontja és a 8. §. (3) pontja a következőt tartalmazza:

(3) Az elismeréssel díszoklevél emlékplakett és pénzjutalom adományozható. A pénzjutalom összegét a képviselőtestület 2016.os évben 100.000,- Ft-ban, ezt követően mindenkori értékét a képviselőtestület évente költségvetésében állapítja meg,

Tóth István polgármester az elhangzott módosító indítványok közül a 8. §.(3) pontjára tett indítványát szavazásra tette fel, amelynek eredményeképpen a képviselőtestület a módosító indítvány egyhangúlag / 4 igen szavazattal / támogatta.

Szintén szavazásra tette fel az 5.§. (3) pontjára tett indítványát amelyet a képviselőtestület egyhangúlag / 4 igen szavazattal / támogatott.

Ezt követően az elhangzott módosító indítványokról együttesen szavazott, amelyet egyhangúlag / 4 igen szavazattal / támogatta.

Az elhangzott indítványok figyelembevételével Tóth Istvánné polgármester a helyi kitüntetésének alapításáról és adományozásának rendjéről szóló rendelet tervezetet szavazásra tette fel.

A képviselőtestület egyhangúlag / 4 igen szavazattal/ a következő rendeletet alkotta:

**Teskánd Község Önkormányzata /2016. (XI. 04./ önkormányzati rendelete**

/ A helyi kitüntetés alapításáról és adományozásának rendjéről szóló rendelet a jegyzőkönyv melléklete.

**2.**  **Döntés a sportegyesületnek a TAO fejlesztéshez az önrész biztosításáról**

Előadó: Tóth István Jánosné polgármester

Tóth Istvánné polgármester elmondta, hogy a Sportegyesület azzal kereste meg az önkormányzatot, hogy az idei Tao-os pályázatukhoz az önrészt biztosítsa. Azzal egyetért, hogy a megnyert pénzhez szükséges biztosítani az önerőt, hogy ne kelljen visszafizetni a kapott támogatást. Mindezek mellett arra kéri a sportegyesület vezetőségét, hogy a legközelebbi fejlesztéseket a pályázat beadása előtt tárgyalja meg a testület. Való igaz, hogy a sportpályán megvalósuló beruházás az a település gyarapodását szolgálja, de annak mértékéről, mikéntjéről jobb lenn közösen dönteni. hogy kell-e, szükséges-e, finanszírozható-ekkora mértékű beruházás. Javasolta, hogy az önkormányzat költségvetési rendeletét úgy módosítsák, hogy a helyi sportegyesületnek nyújtott támogatást 3.000.000,- Ft-tal növeljék meg. Javaslatát azzal indokolta, hogy sportegyesület pályázatot nyert Tao-s támogatásra, többek között a sportöltőző korszerűsítésére, eredményjelző táblára, pályavilágításra amelyhez szükséges önrész biztosítása is, amelyet nem tudnak saját forrásból biztosítani.

Az előterjesztéssel a képviselőtestület egyetértett, a képviselőtestület egyhangúlag / 4 igen szavazattal a következő határozatot hozta:

**Teskánd Község Önkormányzata 59/2016. (X.25.) számú határozata**

Teskánd Község Önkormányzat Képviselőtestülete a Sportegyesület támogatását 3.000.000,- Ft-tal megemeli.

Utasítja a jegyzőt, hogy az előirányzat módosítást a költségvetési rendeletben vezesse át és következő ülésen terjessze elő.

3./ **Egyéb ügyek**

Tóth Istvánné polgármester elmondta, hogy a rendkívüli szociális támogatás pályázaton nyert 650.000,- Ft-ot az idei évben fel kell használni. A támogatás felosztásáról gondolkodni kellene. Javasolta, hogy a 18 év alatti korosztály kapna támogatást, esetleg a számok ismeretében a felsőoktatási tanulók is kaphatnának támogatást. A következő ülésre létszámadatokkal készül és így tudnak erről dönteni.

- az önkormányzat tulajdonában lévő Petőfi utcai telek eladása kapcsán elmondta, hogy tájékoztatta a vevőt az önkormányzat eladási szándékáról, tárgyaltak és a vételárban is hasonló a gondolkodás. A tényleges eladás előtt ingatlan szakértői véleményt kell majd beszerezni az önkormányzatnak, de ezt, ha konkréttá válna vételi szándék, akkor rendeli meg.

- Harmadás Balázs belterületbe vonásának ügyében újra elindult a belterületbe vonási engedélyezési eljárás.

- Várhatóan pályázat kerül kiírásra helyi piac létrehozására. 20 millió forint támogatás kérhető, amelyhez 6.5 millió forint önrészt kell biztosítani. A sportöltöző folytatásában egy lábas pajta építésére lehetne pályázni. A pajta építés engedély köteles lesz, ezért szükséges lenne a tervezést lekezdeni, mert csak akkor lehet a pályázatot beadni ha az építési hatósághoz benyújtásra kerül a terv. A tervezés költségét a pályázatba be lehet tenni.

Dormán Jenő javasolta, hogy helyileg ne a futball pálya mellé, hanem a vásárolt területekre.

Simon Viktória soknak tartja ez a pajta 20.000.000,- Ft-ba kerüljön.

Tóth Istvánné polgármester javasolta, hogy arról döntsenek, hogy fogadjanak tervezőt és a tervet elkészíttetik.

Szavazásra került sor, a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzat Képviselőtestület 60/2016.(X.25.) számú határozata**

Teskánd Község Önkormányzat Képviselőtestülete a sportpálya területén lábas pajta tervezési munkákat megrendeli.

Sipos László a Hajnal és a Virág utcák felvezető szakaszán a közvilágítási lámpa most sem jó.

Tóth Istvánné a hibákat folyamatosan bejelentik.

Dormán Jenő Horváth József Teskánd, Petőfi utca 9. szám alatti lakosnak a hivatal által írt levelét ismertette. Nem hiszi, hogy nincs megoldás a problémára.

Fazekas István jegyző birtokháborítás nem történt, kártérítési igénnyel a bírósághoz lehet fordulni. Mást az ügyben a hivatal nem tud tenni.

Több napirend és hozzászólás nem volt, Tóth Istvánné polgármester megköszönte a megjelenést és az ülést 20 órakor bezárta.

Kmf.

**Tóth Istvánné Fazekas István**

**polgármester jegyző**

Sipos László Simon Viktória

jegyzőkönyv-hitelesítők